צבי אבינר ופני

צבי אבינר ופני (Vapni) (נולד בשנת 1963 בפתח תקווה) הוא סופר ודיפלומט ישראלי. החל מ-8 ביולי 2021, מכהן כיועצו המדיני הבכיר של נשיא המדינה, יצחק הרצוג.

קורות חייו
ופני הוא צאצא של שלמה זלמן צורף ויואל משה סלומון מאבות היישוב ופורצי החומות בירושלים. אביו, משה ופני היה מנהל בית הספר מורשת משה ברמת גן ונהרג במלחמת ששת הימים. בית הספר קרוי מאז על שמו.

למד היסטוריה של עם ישראל והיסטוריה כללית באוניברסיטה העברית בירושלים. הוא בעל תואר מוסמך בהיסטוריה כללית ובוגר מחזור 2020 של קרן וקסנר.

ב-1991 הצטרף לשורות משרד החוץ. במסגרת תפקידיו שירת בשגרירות ישראל בסופיה, בקונסוליה הכללית לדרום מזרח ארצות הברית באטלנטה ובקונסוליה הכללית למערב ארצות הברית בלוס אנג'לס. בין השנים 2007 ל-2011 כיהן כשגריר ישראל בפיליפינים.בין השנים 2013 ל-2015 שימש כיועץ דיפלומטי במטה לביטחון לאומי. בין השנים 2015 ל-2019 כיהן כשגריר ישראל בסלובקיה
בין השנים 2019 ל-2021 שימש כראש חטיבת צפון אמריקה במשרד החוץ.

ב-8 ביולי 2021 החל כהונתו כיועץ המדיני הבכיר לנשיא מדינת ישראל יצחק הרצוג.

במהלך השנים פרסם סיפורים קצרים בכתבי עת שונים ובהם "קשת החדשה", "שבו" ו"מסמרים".

בשנת 2010 ראה אור ספרו הראשון, "אמרי שאת זוכרת", קובץ סיפורים קצרים בהוצאת אבן חושן.

ספרו השני, הרומן "כל שאר התביעות מוגזמות", התפרסם בפברואר 2013 בהוצאת בבל.

צבי גרוש ואב לשניים. בת דודתו היא רואת החשבון איריס שטרק.

רשימת פרסומים
"לינה במדבר", סיפור קצר, קשת החדשה גיליון 17 (סתו 2006)
"תהומות", סיפור קצר, קשת החדשה גיליון 21 (סתו 2007)
"בכי ראשון", סיפור קצר, שבו-כתב עת לשירה גיליון 18 (2008)
"אדם נכנס לתוך חדר", סיפור קצר, מסמרים גיליון 12/ילדות (2009)
"הציפורים של ברילסקי", סיפור קצר, מסמרים גיליון 14/מעבר לגדר (2010)
"אמרי שאת זוכרת", קובץ סיפורים קצרים, הוצאת אבן חושן, יולי 2010
"בית הדיו", אסופת סיפורים בעריכת יובל שמעוני, הוצאת עם עובד, 2011
"כל שאר התביעות מוגזמות", רומן, הוצאת בבל, פברואר 2013

קישורים חיצוניים

 
 
 
 'מכונת קריאה' - האתר של הוצאת בבל על הספר "כל שאר התביעות מוגזמות"
 דני לוזון, יחסים בינלאומיים - ראיון על "כל שאר התביעות מוגזמות", 'ישראל היום' 26 בפברואר 2013
 ספרים, סופרים ומה שביניהם - ראיון על "כל שאר התביעות מוגזמות"
 צבי אבינר ופני,ספרים על הסכין-סודות אפלים - באתר ynet.
 יהודה גולן, על קרן הצבי - ראיון על "כל שאר התביעות מוגזמות" בידיעות מודיעין
 כרמית ספיר ויץ, מי סופר: הכלב שראה הכל, באתר nrg מעריב, 20 במרץ 2013
 ראיון עם נתיב רובינסון בתוכנית ענת דולב בשש 21 באפריל 2013
 חן שטרס, הנביחה כתחליף לחוסר האמונה במילים, מוסף הספרים של 'הארץ'.

הערות שוליים

סופרים ישראלים
סופרים כותבי עברית
שגרירי ישראל בפיליפינים
דיפלומטים ישראלים
משפחת סלומון (הראש"ז)
שגרירי ישראל בסלובקיה
בוגרי האוניברסיטה העברית בירושלים
ישראלים שנולדו ב-1963